CELEX: 62015TN0051
Language: et
Date: 2015-02-03 00:00:00
Title: Kohtuasi T-51/15: 3. veebruaril 2015 esitatud hagi – PAN Europe versus komisjon

13.4.2015   
            
            
               ET
            
            
               Euroopa Liidu Teataja
            
            
               C 118/33
            
         3. veebruaril 2015 esitatud hagi – PAN Europe versus komisjon
   (Kohtuasi T-51/15)
   (2015/C 118/42)
   Kohtumenetluse keel: inglise
   
      Pooled
   
   
      Hageja: Pesticide Action Network Europe (PAN Europe) (Brüssel, Belgia) (esindaja: advokaat B. Kloostra)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 24. novembri 2014. aasta otsus viitenumbriga Ares(2014)3900631 (edaspidi „vaidlustatud otsus”), millega komisjon kinnitas suures osas oma 3. juuni 2014. aasta otsust viitenumbriga Ares(2014)2150615, milles komisjon tegi otsuse PAN Europe teabenõude (registreeritud komisjonis 6. jaanuaril 2014) kohta;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimese väite kohaselt on komisjon, võttes vastu vaidlustatud otsuse, rikkunud määrust (EÜ) nr 1367/2006 ning jätnud selle määruse kohaldamata või kohaldas vaid osaliselt, kuna:
               
                           —
                        
                        
                           komisjon rikkus määruse (EÜ) nr 1367/2006 artikli 2 lõike 1 punkti d, kuna ei võtnud arvesse asjaolu, et nõutud teave oli kvalifitseeritav keskkonnainfona;
                        
                     
                           —
                        
                        
                           komisjon rikkus määruse (EÜ) nr 1367/2006 artikli 6 lõiget 1 ja määruse (EÜ) nr 1049/2001 artikli 4 lõiget 3, kuna ei tõlgendanud määruse (EÜ) nr 1049/2001 artikli 4 lõikes 3 sätestatud keeldumisalust kooskõlas Århusi konventsiooni artikli 4 lõike 3 teise lõiguga või/ja piisavalt kitsendavalt, jättis kaalumata otsustusprotsessi kaitsmise huvi, millele komisjon tugines keskkonnainfo avaldamise üldiste huvide vastu ega esitanud keeldumiseks piisavaid põhjendusi;
                        
                     
                           —
                        
                        
                           komisjon rikkus määruse (EÜ) nr 1367/2006 artikli 6 lõiget 1 ja määruse nr 1049/2001 artiklit 4, kuna ei analüüsinud teabenõudes viidatud dokumente eraldi ega põhjendanud iga dokumendi puhul, miks seda ei võiks avaldada.
                        
                     
         
               2.
            
            
               Teise väite kohaselt on komisjon, võttes vastu vaidlustatud otsuse, rikkunud määruse (EÜ) nr 1049/2001 artiklit 4 ning eelkõige artikli 4 lõiget 3, kuna ta ei tõendanud, et kohaldamisele kuulub tema viidatud keeldumisalus, ei kaalunud avaldamist tingivaid huve ega analüüsinud dokumentidele juurdepääsu taotluses viidatud dokumente eraldi, rikkudes seeläbi määruse (EÜ) nr 1049/2001 artiklit 4.